Udbud af Bjergevej 27, Sdr. Felding - Herning Kommune
Udbud af Bjergevej 27, Sdr. Felding
Tidligere ungdomsskole i Sdr Felding udbydes til salg.
Herning Kommune udbyder ejendommen Bjergevej 27, 7280 Sdr Felding.
Ejendommen har et grundareal på 3.420 m2 med et bebygget areal på 947 m2.
Bygning 1 er i røde sten med eternittag, er oprindeligt opført som fabriksbygning, senere indrettet til sprogskole og senest benyttet som ungdomsskole med undervisningslokaler, køkken, møde-/samtalerum og toiletfaciliteter.
Bygning 2 er ligeledes i røde sten, men med built-up-tag, er oprindeligt opført som lagerbygning med adgang direkte fra bygning 1. Senere er bygningen delt op til brug for ungdomsskole, med adgang til bygning 1 til opholdsrum til spil og leg. Den anden del af bygningen, hvor der kun er adgang til ude fra, er indrettet med værksted med port.
Bygning 3 er opført i træ og er uopvarmet garage/lager.
Tilbudsskemaet skal være ejendomsmægleren i hænde senest onsdag, den 1. juli 2020, kl. 12.00.